CELEX: 62017TA0329
Language: da
Date: 2019-03-07 00:00:00
Title: Sag T-329/17: Rettens dom af 7. marts 2019 — Hautala m.fl. mod EFSA (Aktindsigt — forordning (EF) nr. 1049/2001 — dokumenter vedrørende carcinogenicitetsundersøgelser udarbejdet i forbindelse med fornyelsen af godkendelsen af det aktive stof glyphosat — delvist afslag på aktindsigt — undtagelse vedrørende beskyttelsen af forretningsmæssige interesser — tungtvejende offentlig interesse — forordning (EF) nr. 1367/2006 — begrebet oplysninger, der vedrører emissioner til miljøet)

29.4.2019   
            
            
               DA
            
            
               Den Europæiske Unions Tidende
            
            
               C 148/47
            
         
      Rettens dom af 7. marts 2019 — Hautala m.fl. mod EFSA
      (Sag T-329/17) (1)
      
      (Aktindsigt - forordning (EF) nr. 1049/2001 - dokumenter vedrørende carcinogenicitetsundersøgelser udarbejdet i forbindelse med fornyelsen af godkendelsen af det aktive stof glyphosat - delvist afslag på aktindsigt - undtagelse vedrørende beskyttelsen af forretningsmæssige interesser - tungtvejende offentlig interesse - forordning (EF) nr. 1367/2006 - begrebet oplysninger, der vedrører emissioner til miljøet)
      (2019/C 148/44)
      Processprog: engelsk
      
         Parter
      
      
         Sagsøgere: Heidi Hautala (Finland), Benedek Jávor (Ungarn), Michèle Rivasi (Frankrig) og Bart Staes (Belgien) (ved advokat B. Kloostra)
      
         Sagsøgt: Den Europæiske Fødevaresikkerhedsautoritet (EFSA) (ved D. Detken, J. Tarazona, F. Volpi og B. Vagenende, som befuldmægtigede, bistået af advokaterne R. van der Hout og C. Wagner)
      
         Intervenienter til støtte for sagsøgte: Cheminova A/S (Harboøre, Danmark) (ved advokat C. Mereu), Monsanto Europe (Antwerpen, Belgien) og Monsanto Company (Wilmington, Delaware, De Forenede Stater) (først ved advokaterne M. Pittie, P. Honoré og N. Callens, derefter ved advokaterne P. Honoré, N. Callens og A. Helfer)
      
         Sagens genstand
      
      Søgsmål støttet på artikel 263 TEUF med påstand om delvis annullation af EFSA’s afgørelse af 14. marts 2017, for så vidt som der heri blev givet delvist afslag på aktindsigt i tolv carcinogenicitetsundersøgelser vedrørende det aktive stof glyphosat, udarbejdet i forbindelse med proceduren til fornyelsen af godkendelsen af dette aktive stof i henhold til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009, L 309, s. 1).
      
         Konklusion
      
      
                  1)
               
               
                  
                     Afgørelsen fra Den Europæiske Fødevaresikkerhedsautoritet (EFSA) af 14. marts 2017 annulleres, for så vidt som EFSA afslog aktindsigt i delene »Materialer, forsøgsbetingelser og metoder« og »Resultater og analyser« af tolv carcinogenicitetsundersøgelser vedrørende det aktive stof glyphosat.
                  
               
            
                  2)
               
               
                  
                     EFSA bærer sine egne omkostninger og betaler de af Heidi Hautala, Michèle Rivasi, Benedek Jávor og Bart Staes afholdte omkostninger.
                  
               
            
                  3)
               
               
                  
                     Cheminova A/S, Monsanto Europe og Monsanto Company bærer hver deres egne omkostninger.
                  
               
            
         (1)  EUT C 249 af 31.7.2017.